**Ministru kabineta noteikumu projekta
“Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Noteikumu projekts) mērķis ir precizēt normas attiecībā uz transporta un pasažieru pārvadājumu pakalpojumu sniedzēju darbiniekiem un pasažieru, kravas vai tehnisko reisu apkalpes locekļiem, lai nodrošinātu Latvijas Republikas transporta nozares darbībai būtisku funkciju izpildi. Noteikumu projekts paredz pienākumu transporta nozares darbiniekiem un darba devējiem uzrādīt kontrolējošām institūcijām profesionālās darbības veikšanu apliecinošus dokumentus. Izmaiņas stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts papildina Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 35.4 3.apakšpunktā noteikto izņēmumu, nosakot, ka noteikumu 35.3.punkta prasības neattiecas uz transporta un pasažieru pārvadājumu pakalpojumu sniedzēju darbiniekiem un pasažieru, kravas vai tehnisko reisu apkalpes locekļiem, tostarp gadījumos, kad tie dodas uz darba pienākumu veikšanas vietu vai atgriežas no tās. Noteikumu projekts paredz pienākumu transporta nozares darbiniekiem un darba devējiem uzrādīt Valsts robežsardzei profesionālās darbības veikšanu apliecinošus dokumentus. Tādējādi Valsts robežsardzes darbiniekiem praksē neradīsies šaubas, ka persona ceļo uz vai izceļo no Latvijas Republikas kā transporta nozarē nodarbinātais.Noteikumu projekts paredz, ka profesionālie kravas transportlīdzekļu un autobusu vadītāji pēc Valsts robežsardzes vai Valsts policijas pieprasījuma uzrāda atbilstošas kategorijas vadītāja apliecību un digitālā tahogrāfa vadītāja karti vai pēdējās darba dienas tahogrammu, kā arī darba devēja izsniegtu Starptautiskā transporta darbinieka sertifikātu, kura forma un saturs atbilst Eiropas Komisijas izstrādātajam paraugam. Savukārt jūrnieku, kuriem jānokļūst savā darbavietā uz kuģa vai nepieciešams atgriezties no tā, statusu apliecina jūrnieku indentifikācijas dokuments (jūrnieka grāmatiņa, SID) kopā ar darba devēja dokumentu, kas apliecina nepieciešamību doties uz vai no darbavietas (piemēram, attiecīgs ieraksts jūrnieka grāmatiņas sadaļā “Ziņas par darbu uz kuģiem”), tai skaitā naftas atradnēm jūrā, uz kurām strādā jūrnieki.  Saskaņā ar Eiropas Parlamenta un Padomes 2006.gada 15.marta Regulu  Nr. 561/2006 (2006. gada 15. marts), ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85  pienākums izmantot tahogrāfus ir:- transportlīdzekļiem, kurus izmanto kravu pārvadājumiem un kuru maksimālā pieļaujamā masa, ieskaitot piekabi vai puspiekabi, pārsniedz 3,5 tonnas;- pasažieru pārvadāšanai paredzētiem transportlīdzekļiem, kuru konstrukcijas īpašības un aprīkojums ir piemērots vairāk kā deviņu personu pārvadāšanai, ieskaitot transportlīdzekļa vadītāju, un kas ir paredzēti šādam mērķim.Attiecībā uz starptautiskajiem transporta un pasažieru pārvadājumiem šo noteikumu 35.4 3.apakšpunkts paredz izņēmumus no prasības uzrādīt pasažieru pārvadātājam negatīvu Covid-19 testa rezultātu transporta un pasažieru pārvadājumu pakalpojumu sniedzēja darbiniekiem un pasažieru, kravas vai tehnisko reisu apkalpes locekļiem.Šie izņēmumi ir interpretējami tādējādi, ka izņēmumu no pienākuma saņemt Medicīnas dokumentu attiecina uz attiecīgajām personām arī laikā, ko transporta darbinieks pavada, dodoties uz kādu vietu, lai pildītu savus darba pienākumus vai atgriežoties no šādas vietas. Transportlīdzekļa vadītājs vai apkalpes loceklis ir uzskatāms par darba devēja (transporta pakalpojuma sniedzēja) norīkotu darbinieku, tāpēc šādos gadījumos ir attiecināms izņēmums no prasības par Medicīnas dokumenta nepieciešamību. Noteikumu Nr. 360 35.3 punkta prasības neattiecas arī uz transporta un pasažieru pārvadājumu pakalpojumu sniedzēja darbiniekiem un pasažieru, kravas vai tehnisko reisu apkalpes locekļiem, kad tie pilda darba pienākumus.Saskaņā ar spēkā esošo Eiropas Parlamenta un Padomes 1996. gada 16. decembra Direktīvu 96/71/EK Par darba ņēmēju norīkošanu darbā pakalpojumu sniegšanas jomā vairākas Eiropas Savienības dalībvalstis piemēro atsevišķus tās nosacījumus uz autopārvadājumu veicējiem.  Vienlaikus arī no Eiropas Parlamenta un Padomes 2006.gada 15.marta Regulas (EK) 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85, un Eiropas līguma attiecībā uz transportlīdzekļu apkalpju darbu starptautiskajos autopārvadājumos (AETR) secināms, ka “cits darbs” nozīmē tādas darbības, kas nav “transportlīdzekļa vadīšana”, tostarp jebkuru darbu tam pašam vai citam darba devējam transporta nozarē vai ārpus tās, un laiks, kas tiek pavadīts, dodoties uz noteiktu vietu, lai pārņemtu transportlīdzekli vai atgriežoties no šādas vietas, nav uzskatāms par atpūtu vai pārtraukumu. Tādējādi norādām, ka, dodoties pārņemt transportlīdzekli vai atgriežoties, ir uzskatāms, ka vadītājs neatrodas atpūtā, bet veic darbības vai ir darbgatavībā pārvadātāja uzdevumā.Papildus norādām, ka 2020.gada 31.jūlijā tika publicēti Eiropas Savienības t.s. Mobilitātes pakotnes I tiesību akti, kuros iekļauts regulējums par īpašiem noteikumiem autotransporta nozarē strādājošo transportlīdzekļu vadītāju norīkošanai darbā un prasība transportlīdzekļa vadītājam atgriezties uzņēmuma reģistrācijas valstī ik pēc četrām nedēļām, kas ir spēkā no 2020.gada 20 augusta, un transportlīdzekli atgriezt reģistrācijas valstī ik pēc astoņām nedēļām, kas stājas spēkā 2022.gadā.Šāda nostāja pamatojama arī ar Eiropas Komisijas 2020.gada 28.oktobra paziņojumu[[1]](#footnote-2) (turpmāk – Paziņojums) par transporta zaļo joslu modernizēšanu ar mērķi saglabāt ekonomiku, Covid-19 pandēmijai no jauna pieņemoties spēkā. Paziņojumā Eiropas Komisija uzsvērusi, ka nevajadzētu par galīgu noteikt to profesiju uzskaitījumu, uz kurām attiecināma transporta darbinieku definīcija. Līdztekus transportlīdzekļu vadītājiem, tajos nodarbinātajam personālam, pilotiem, kuģu kapteiņiem un kuģu/gaisa kuģu apkalpēm šādu profesiju uzskaitījumā būtu jāiekļauj arī tehniskās apkopes, termināļu un satiksmes vadības personāls, infrastruktūras pārvaldītāju darbinieki, kravu un pasažieru pārvadājumu darbinieki u.c. Visiem šiem darbiniekiem vajadzētu būt iespējai pārvietoties un šķērsot robežas bez jebkādiem ierobežojumiem, tostarp robežas šķērsošanai viņi varētu izmantot jebkādus transportlīdzekļus, ja tas nepieciešams viņu pienākumu izpildei. Minētais paziņojums papildina Eiropas Komisijas 2020.gada 24.marta paziņojumā par zaļo joslu ieviešanu atbilstoši Vadlīnijām par robežu pārvaldības pasākumiem veselības aizsardzībai un preču un pamatpakalpojumu pieejamības nodrošināšanai[[2]](#footnote-3) pausto nostāju. Vienlaikus arī Eiropas Komisijas transporta komisāre A.Valean savā 2021. gada 19.janvāra vēstulē Nr.Ares (2021)436863 ir uzsvērusi transporta darbiniekus kā būtisko funkciju veicējus, lai kravu plūsma netiktu traucēta. Jau 2020. gada pavasarī Latvija bija viena no valstīm, kas pauda stingru nostāju, kam Eiropas Komisija piekrita, ka tie transporta darbinieki, kas izmanto vieglo transportlīdzekli, lai dotos nomaiņā uz Eiropas valsti, arī tiktu uzskatīti par būtisko funkciju veicējiem. Eiropas Komisija apstiprināja šo pieeju.Papildus Noteikumu projekts paredz, ka šo noteikumu 35.3 1., 35.3 2., 35.3 3. un 35.3 4. apakšpunktos minētos dokumentus persona var uzrādīt Valsts robežsardzei vai Valsts policijai papīra veidā vai elektroniskā veidā (viedierīcē). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Transporta nozares darbinieki.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteiktās prasības samazina administratīvo slogu un būtiski paātrina atbalsta sniegšanu trešo valstu pilsoņu iebraukšanai nepieciešamo dokumentu kārtošanas procesos, jo turpmāk netiktu izvērtēti visi pieteikumi, bet pieteikumi par Eiropas Savienības dalībvalstu pilsoņiem tiktu pieņemti zināšanai. |
| 3. | Administratīvo izmaksu monetārs novērtējums | Tā kā ierobežojumi tiek noteikti uz pagaidu laiku, nav iespējams veikt administratīvo izmaksu izvērtējumu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Iekšlietu ministrija, Veselības ministrija, Valsts policija, Valsts robežsardze, VSIA “Autotransporta direkcija” un Slimību profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. Projekta izpilde neietekmēs minēto institūciju funkcijas un uzdevumus, institūcijām pieejamos cilvēkresursus, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

Valsts sekretāre I. Stepanova

1. <https://eur-lex.europa.eu/legal-content/LV/TXT/?uri=CELEX%3A52020DC0685&qid=1611644931985> [↑](#footnote-ref-2)
2. <https://eur-lex.europa.eu/legal-content/LV/TXT/?uri=CELEX%3A52020XC0324%2801%29&qid=1603722703965> [↑](#footnote-ref-3)